**EGYÜTTMŰKÖDÉSI MEGÁLLAPODÁS**

**Közterületi sebességmérő rendszer telepítésére és üzemeltetésére**

Amely létrejött egyrészről

**Budapesti Rendőr-főkapitányság**

székhely: 1139 Budapest, Teve utca 4-6.

adószám: 15720388-2-51

képviseli: dr. Terdik Tamás r. vezérőrnagy, rendőrségi tanácsos, Budapest rendőrfőkapitánya (a továbbiakban: BRFK)

másrészről

**Budapest Főváros II. Kerületi Önkormányzat**

székhely: 1024 Budapest, Mechwart liget 1.

adószám: 15735650-2-41

ÁHTI azonosító: 745213

törzskönyvi azonosító (PIR): 735650

KSH statisztikai számjel: 15735650-8411-321-01

képviseli: Örsi Gergely Ferenc polgármester (a továbbiakban: Önkormányzat)

(a továbbiakban együtt: Felek) között az alulírott helyen és időben, az alábbiakban részletezett feltételek mellett.

1. **Együttműködési Megállapodás célja**

1. Felek a jelen Együttműködési Megállapodást Budapest Főváros II. Kerület közigazgatási területén a járműforgalom lassítása céljából, közlekedésbiztonsági szempontból kötik.

2. Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában és 23. § (5) bekezdés 18. pontjában meghatározott közfeladatai szerint, a helyi közbiztonság biztosításában való közreműködési feladata alapján az Önkormányzat részéről igény merült fel a lakosság biztonságérzetének javítása érdekében a közúti forgalom ellenőrzését végző sebességmérő berendezések működtetésére.

3. A BRFK az Önkormányzat igényét a VÉDA rendszerhez tartozó, változtatható helyű komplex közlekedési ellenőrzési pontok (a továbbiakban: vhKKEP) felhasználási területének bővítésével tudja kielégíteni oly módon, hogy a BRFK a vhKKEP-ket az Önkormányzat által kialakíttatott alábbi, a rendőrséggel történt előzetes egyeztetés alapján közlekedésrendészeti szempontból indokolt útszakaszon, fixen elhelyezett 7 darab közúti ellenőrzést támogató kabinetben (a továbbiakban: KETK) helyezi el időszakosan:

- Budapest II. kerület Árpádfejedelem útja 12. (47.520913, 19.038110)

- Budapest II. kerület Hidegkúti út 128. (47.559989, 18.965114)

- Budapest II. kerület Kapy út 40. (47.528646, 19.000117)

- Budapest II. kerület Máriaremetei út 132. (47.555300, 18.948820)

- Budapest II. kerület Nagykovácsi út 4. (47.546920, 18.938978)

- Budapest II. kerület Törökvész út 31. (47.524055, 19.013944)

- Budapest II. kerület Zöldlomb utca 24. (47.529441, 19.014487)

# Amennyiben közlekedésszakmai szempontok indokolják, az Önkormányzat hozzájárul a BRFK szervezeti egységeinek használatában lévő egyéb vhKKEP eszközök KETK-be történő elhelyezéséhez.

# **Önkormányzat vállalásai**

4. Az Önkormányzat tulajdonát képező 2 darab ARH CAM SI kamera, gyári számok: 120CC85; 120CCE2; valamint ahhoz tartozó eszközök jelen megállapodás 1. számú mellékletében felsoroltak szerint és a BRFK által üzemeltetett (ORFK tulajdonát képező) 1 darab (ARH CAM – S1 típusú) vhKKEP elhelyezése céljából az Önkormányzat, az általa kialakíttatott és a tulajdonát képező 7 darab KETK-t bocsátja térítésmentesen a BRFK rendelkezésére, melyeket az I.3. pontban felsorolt útszakaszokon helyez el.

A KETK-k használatakor a vhKKEP-k fix telepítésű dobozba kerülnek, ezért fix mérési pontnak kell tekinteni, ennél fogva az Önkormányzat vállalja, hogy mindkét forgalmi irányra vonatkozóan a közúti közlekedés szabályairól szóló 1/1975. (II.5.) KPM-BM együttes rendelet 2. számú függelékében foglaltaknak megfelelően „Közúti Ellenőrzés Traffic Control” tábla kihelyezését kezdeményezi a közút kezelőjénél. Az Önkormányzat tudomásul veszi, hogy sebességmérés a tábla kihelyezését követően végezhető.

5. Felek rögzítik, hogy beüzemelés alatt a KETK-k elektromos áram alá helyezését és annak biztonságát garantáló érintésvédelmi bizonylat kiállítását értik azzal, hogy a beüzemelésből adódó minden felelősség az Önkormányzatot terheli.

6. Az Önkormányzat az Együttműködési Megállapodás időtartama alatt folyamatosan biztosítja a 7 darab KETK és 2 darab saját tulajdonú vhKKEP működőképességét, illetve üzemeltetési feltételeit és azt a BRFK II. kerületi Rendőrkapitányság (továbbiakban: Rendőrkapitányság) részére használatba adja azzal, hogy azok működési költségeihez, fenntartásához szükséges fedezetet az Önkormányzat a mindenkori költségvetésében biztosítja.

7. Az Önkormányzat biztosítja, hogy a BRFK a vhKKEP-k működtetéséhez szükséges szakmai gyakorisággal vegye igénybe a 7 darab KETK-t. Ehhez a kabinetek kulcsai (7 darab) jegyzőkönyv felvétele mellett átadásra kerülnek a BRFK részére.

8. Az Önkormányzat a KETK-kel és saját tulajdonú vhKKEP-kel kapcsolatosan felmerülő, a BRFK részéről bejelentett, az üzemeltetést akadályozó körülmény (pl. rongálódás, meghibásodás) elhárításáról gondoskodik, illetve a várható javítás, helyreállítás időtartamáról, határidejéről haladéktalanul köteles tájékoztatni a BRFK-t a kapcsolattartókon keresztül.

9. Felek rögzítik, hogy az Önkormányzat a KETK-ben és saját tulajdonú vhKKEP-ben keletkezett bárminemű bejelentett üzemzavar esetén törekszik a hiba mielőbbi kiküszöbölésére, illetve megjavíttatására. Az üzemeltetésből adódó nem várt események miatt – rongálás, elemi kár, stb. – bekövetkező költségek fedezése érdekében az Önkormányzat saját nevében és költségére köthet biztosítást a KETK-kre.

1. **BRFK vállalásai**

10. A BRFK a BRFK Rendészeti Szervek Közlekedésrendészeti Főosztály közreműködésével végzi el a BRFK által üzemeltetett, továbbá az önkormányzati tulajdonú vhKKEP-kek első üzembe helyezését, azokat a továbbiakban a Rendőrkapitányság használja – a vhKKEP készülékek kezeléséhez szükséges képesítéssel rendelkező személy bevonásával – az I. fejezetben meghatározott cél biztosítása érdekében, a közlekedésrendészeti szakmai szempontok alapján kialakított ütemezésnek megfelelően.

11. A BRFK köteles a vhKKEP-k befogadó kültéri kabinet műszaki leírásában meghatározott karbantartási utasításoknak a karbantartási ütemterv szerint az Önkormányzat költségén eleget tenni, szükség esetén a felmerült, karbantartás keretében nem kezelhető hibák kijavítása érdekében az Önkormányzatot értesíteni.

12. A BRFK a KETK és önkormányzati tulajdonú vhKKEP eszközök állagában történt bármilyen változást – ideértve a használhatatlanná válást, megsemmisülést – annak észlelése esetén haladéktalanul írásban közli az Önkormányzattal. Amennyiben a BRFK az eszköz állagában, használhatóságában hibát észlel (pl.: külsérelmi nyom, mechanikai vagy elektromos hiba), jegyzőkönyvet vesz fel, képi dokumentációt készít és az Önkormányzatot erről soron kívül tájékoztatja.

13. A BRFK az általa időszakosan igénybe vett KETK-k és önkormányzati tulajdonú vhKKEP-k állagmegóvásáról az igénybevétel időtartama alatt gondoskodik, az eszközöket rendeltetésüknek megfelelően kizárólagosan használja.

14. A BRFK vállalja, hogy a KETK-k önkormányzati kiépítését, telepítését követően az általa beüzemelt vhKKEP-k működéséből adódó, alaptevékenységébe utalt, intézkedési kötelezettségébe tartozó tevékenységeket és intézkedéseket foganatosítja, végrehajtja.

# **IV. Felek közös vállalásai**

15. Felek rögzítik, hogy a KETK-k és önkormányzati tulajdonú vhKKEP-k BRFK részére I. fejezetben meghatározott cél érdekében történő átadása dokumentált formában, jegyzőkönyv felvétele mellett történik.

16. A KETK-k használatához szükséges kulcsokkal csak az Önkormányzat és a BRFK rendelkezik a Felek között dokumentált módon egyeztetett darabszámban, a II.7. pontban meghatározottak szerint.

17. Az Együttműködési Megállapodás bármely okból történő megszűnése esetén Felek kötelesek a jelen fejezet 15. pontjában foglaltak szerint, jegyzőkönyv felvételével az eszközök átadás – átvételének rögzítésével eljárni és egymással teljes körűen együttműködni.

# **V. Záró rendelkezések**

18. Az Együttműködési Megállapodás a Felek által történő kölcsönös aláírást követő napon lép hatályba és azt a Felek határozatlan időtartamra kötik.

19. Az Együttműködési Megállapodást Felek bármikor írásban módosíthatják vagy megszüntethetik.

20. Felek a jelen megállapodást a másik félhez intézett írásbeli nyilatkozattal indokolás nélkül 30 napos határidőre jogosultak felmondani.

21. Bármelyik fél a másikhoz intézett írásbeli nyilatkozattal a megállapodásban foglalt kötelezettségek súlyos megszegése esetén jogosult a megállapodást azonnali hatállyal felmondani.

22. Felek megállapodnak, hogy az Együttműködési Megállapodás teljesítése során esetlegesen felmerülő problémákat, jogvitákat elsősorban tárgyalásos úton rendezik.

23. Felek megállapodnak abban, hogy haladéktalanul írásban tájékoztatják egymást minden olyan körülményről, amely érinti a jelen megállapodásban foglaltak végrehajtását.

24. Az Együttműködési Megállapodással összefüggő kérdésekben Felek kapcsolattartásra jogosult képviselői, elérhetőségük:

Önkormányzat részéről:

Név: dr. Varga Előd Bendegúz alpolgármester

Telefon: 06 -1-346-5413

E-mail: Varga.Elod.Bendeguz@masodikkerulet.hu

BRFK részéről:

Név:

Telefon:

E-mail:

25. A kapcsolattartók személyében bekövetkezett változást a Felek kötelesek haladéktalanul írásban bejelenteni a másik félnek.

26. Felek a jelen megállapodással kapcsolatban tudomásukra jutott minden információt kötelesek bizalmasan, kifejezett minősítés esetén üzleti titokként kezelni, ilyen információt harmadik személy részére csak a másik fél kifejezett írásbeli hozzájárulásával jogosultak kiadni. Ezen rendelkezés nem vonatkozik a jogszabály alapján vagy kötelezően alkalmazandó bírósági vagy hatósági határozat alapján fennálló tájékoztatási kötelezettségre, nyilvánosságra hozatalokra.

27. Felek az Együttműködési Megállapodásban nem szabályozott kérdésekben a Polgári Törvénykönyvről szóló 2013. évi V. törvény és más, vonatkozó jogszabályok rendelkezéseit tekintik irányadónak.

28. Felek a jelen Együttműködési Megállapodást – amely öt egymással megegyező eredeti példányban készült, melyből három példány a BRFK-t és kettő példány az Önkormányzatot illet meg – elolvasás után, mint akaratukkal mindenben megegyezőt, jóváhagyólag írják alá.

**Budapest, 2023. ………….hó……nap Budapest, 2023. ………….hó……nap**

**………………………………………… ……………………………………**

**Dr. Terdik Tamás r. vezérőrnagy Örsi Gergely Ferenc**

**rendőrségi tanácsos polgármester**

**Budapest rendőrfőkapitánya Budapest Főváros II. Kerületi**

**Budapesti Rendőr-főkapitányság Önkormányzat**

**Előzetes jogi ellenőrzés:**

**……………………………………….. …………………………………**

**…………………………………...**

Kapják:

1. pld. BRFK Hivatala
2. pld. BRFK RSZ KLFO
3. pld. BRFK II. kerületi Rendőrkapitányság

4-5. pld. Budapest Főváros II. Kerületi Önkormányzat

**1. számú melléklet**

**Átadás – átvételi jegyzőkönyv**

Budapest Főváros II. Kerületi Önkormányzat jelen megállapodásban foglaltak szerint, a tulajdonát képező alábbi eszközöket átadja és a Budapesti Rendőr-főkapitányság átveszi hibátlanul és hiánytalanul, rendeltetésszerű állapotban további üzemeltetés céljából.

• 2db ARH CAM SI kamera, gyári számok: 120CC85; 120CCE2;

• 2db ARH SI Battery Charger;

• 2db ARH SI External Battery;

• 2db gurulós bőrönd;

• 2db GPS antenna;

• Kábelek: 2db Ethernet, 2db External battery cablet 2db Cigarette lighter adapter;

• 2db Üzemeltetési felhasználó kézikönyv\*

• 2db Hitelesítési bizonyítvány\*\*;

• 2 db (ORFK-s) SIM kártya készülékben

\* Digitálisan átadva.

\*\* Eredeti az ORFK-nak leadásra került.

Átadásra került további eszközök, kulcsok: …………………………………………………………….

Budapest, ………………………………..

………………………………………… ……………………………………

**Dr. Terdik Tamás r. vezérőrnagy Örsi Gergely Ferenc**

**rendőrségi tanácsos polgármester**

**Budapest rendőrfőkapitánya Budapest Főváros II. Kerületi**

**Budapesti Rendőr-főkapitányság Önkormányzat**