**ELŐTERJESZTÉS**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2023. június 26-i rendes ülésére**

**Tárgy: Dóka Sándorné 2023. évi „Fogadj örökbe egy közterületet!” „pályázatának elbírálása**

**Készítette:**

………………………………

Benedek Beáta

Környezetvédelmi koordinátor

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági Bizottság!**

A Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló **24/2019. (XI.18.) önkormányzati rendelet 5. melléklete 1.7. pont** értelmében a Településüzemeltetési, Környezetvédelmi és Közbiztonsági Bizottság dönt a környezetvédelemmel kapcsolatos feladatokról.

Fentiek alapján kérem a Tisztelt Bizottságot, az alábbi ügyben hozza meg határozatát.

*A napirend tárgyában a határozat meghozatalához egyszerű szótöbbség szükséges!*

**1.) Ügyiratszám: I/1010-2/2023.**

**Tárgya: Dóka Sándorné 2023. évi „Fogadj örökbe egy közterületet!” „pályázatának elbírálása**

Dóka Sándorné a benyújtott pályázatában a 15793 hrsz.-ú magáningatlan területét jelölte meg örökbefogadási szándékkal. A terület azonban nem Budapest Főváros II. Kerületi Önkormányzat tulajdonában álló közterület. A pályázati kiírásban többek között kikötésre került, hogy II. Kerületi Önkormányzat tulajdonában álló közterülettel kapcsolatban benyújtott pályázat nyerhet támogatást.

A fentiek figyelembevételével Dóka Sándorné 2023. évben benyújtott „Fogadj örökbe egy közterületet**!”**  pályázata nem részesülhet támogatásban, és a pályázati kiírás alapján el kell azt utasítani.

A fent leírtakra hivatkozva a pályázó által benyújtott pályázat elutasítását javasoljuk.

**Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. melléklete 1.7. pontban átruházott hatáskörében eljárva úgy dönt, hogy **a 2023 évi „Fogadj örökbe egy közterületet!” című pályázatra benyújtott pályázó részére nem biztosít támogatást, tekintettel arra, hogy a benyújtott pályázat nem felel meg a pályázati kiírásban foglaltaknak.**

A Bizottság a Polgármester és a Jegyző útján felkéri Pogány Norbert urat, a Környezetvédelmi Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. augusztus 31.

**Budapest, 2023. június 16.**

**Tisztelettel:**

**Dr. Szalai Tibor**

**Jegyző nevében**

**Pogány Norbert**

**Osztályvezető**