..............(sz.) napirend

Előterjesztve:

Pénzügyi és Vagyonnyilatkozatokat Ellenőrző Bizottsághoz, Kerületfejlesztési Bizottsághoz, Településüzemeltetési, Környezetvédelmi és Közbiztonsági Bizottsághoz¸

Közoktatási, Közművelődési, Sport, Egészségügyi, Szociális és Lakásügyi Bizottsághoz

**E L Ő T E R J E S Z T É S**

**A Képviselő-testület 2023. június 27-i rendes ülésére**

**Tárgy:** Javaslat az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosítására

**Készítette**: …………………………….

Molnárné dr. Szabados Judit jogi osztályvezető

**Egyeztetve:** ……………………………

dr. Varga Előd Bendegúz alpolgármester

**Látta:** …………………………….

dr. Szalai Tiborjegyző

……………………………

dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 13/1992. (VII. 01.) önkormányzati rendelete az önkormányzat Szervezeti és Működési Szabályzatáról (a továbbiakban: SZMSZ) legutóbbi felülvizsgálatára 2022. októberében került sor, amelynek eredményeképpen az SZMSZ 2022. október 28-án módosításra került. A módosítás egyik legnagyobb változásként azt hozta magával, hogy az önkormányzat által létrehozott bizottságok feladat és hatáskörei, illetve a tanácsnokok feladatkörei bekerültek az SZMSZ rendelkezései közé. Az azóta eltelt időben a bizottságok feladataival és hatásköreivel összefüggésben több javaslat merült fel, amely indokolttá tette az SZMSZ ismételt, átfogó felülvizsgálatát.

A 2023. január 1-én hatályba lépett a területi közigazgatás működésével, az ingatlan-nyilvántartással és a területfejlesztéssel összefüggő egyes törvények módosításáról szóló 2022. évi XLVIII. törvény előírta az Önkormányzatoknak új kötelezettségként, hogy a képviselő-testület átruházott hatáskörében hozott nem-hatósági polgármesteri és jegyzői döntéseket a területileg illetékes kormányhivatal részére havonta kétszer meg kell küldenie. Az új döntésmegküldési eljárás kialakításánál a képviselő-testület által a polgármesterre, illetve a jegyzőre ruházott feladat- és hatáskörök jegyzékét tartalmazó SZMSZ 10. mellékletével összefüggésben megfogalmazódtak javaslatok, amelyek a SZMSZ módosításának előkészítését tették szükségessé.

A felülvizsgálat a Budapest II. kerületi Polgármesteri Hivatal valamennyi szervezeti egységének, a képviselő-testületi szervezési munkát koordináló Jegyzői Titkárságnak és az egyes bizottsági adminisztrációért felelős szervezeti egységeknek a bevonásával zajlott. A jelenlegi módosító tervezetbe beépítésre került továbbá valamennyi olyan javaslat, amely az előző SZMSZ módosítást követő időszakban merült fel.

Az SZMSZ 1. mellékletében a jelenleg hatályos szabályozás szerint az Önkormányzat illetékességi területe és területének térképe szerepel. A térkép szövegrész kivétele javasolt a címből és az arra hivatkozó 1. § (2) bekezdésből, mert annak folyamatos frissítése az SZMSZ indokolatlanul magas számú módosításával járna együtt. Az 1. mellékletben szerepel továbbá a kerület lakosságszáma, amely szintén mellőzhető az Önkormányzat területének ismertetésénél, és folyamatos felülvizsgálatot igényelne. Az 1. mellékletben ezeken felül javításra kerül a kerület egyik határát képező korábbi Moszkva tér Széll Kálmán térre, melynek átnevezése 2011-ben történt, az SZMSZ-ben a formai módosítása azonban elmaradt.

Az SZMSZ 49. § (1) bekezdésének módosítása adminisztratív okból indokolt, mivel a rendelkezés hivatkozott az SZMSZ 7. mellékletére, amely a tanácsnokok feladatkörét tartalmazza, a 2022. október 28-ai módosítás azonban a tanácsnokok feladatkörét már a 12. mellékletben szabályozza. Szintúgy adminisztratív okból indokolt az SZMSZ 65. § (4) bekezdésének hatályon kívül helyezése, az ugyanis az időközben hatálytalanná vált 9. mellékletre utal, valamint a jegyző helyettesítésére vonatkozó szabályokat az SZMSZ 65/A. §-a tartalmazza.

Az SZMSZ 70. §-ának két bekezdése esetében is a hatályon kívül helyezés szükséges. Az SZMSZ 70. § (2) bekezdése az SZMSZ mellékleteinek számszerű felsorolását tartalmazza (tárgy vagy cím nélkül), emiatt normatív tartalma nincs és nincs olyan jogalkotásra vonatkozó szabály, amely ilyen rendelkezés szükségességét előírná. Ugyanezen szakasz (4) bekezdése arról rendelkezik, miszerint az SZMSZ hatályos változata a Lakosságszolgálati Csoportnál tekinthető meg. Tekintettel egyrészt arra a körülményre, hogy a Polgármesteri Hivatal említett szervezeti egysége megszűnt, másrészt, hogy a hatályos jogszabályok a honlapról, jogtárból online módon megismerhetőek, továbbá, hogy ügyfelek, lakosok ilyen jellegű felmerülő igénye esetén, a Központi Ügyfélszolgálaton az önkormányzati rendeletek megismerése biztosított, ezáltal a rendelkezés hatályban tartása nem indokolt.

Ehhez hasonlóan szervezeti változások okán szükséges az 5. mellékletben és a 8. mellékletben szövegcserés módosításokkal a korábbi „Pénzügyi és Költségvetési Osztály” elnevezést megváltoztatni, a jelenleg létező „Költségvetési és Számviteli Osztályra”.

A képviselő-testület által a polgármesterre, illetve a jegyzőre ruházott feladat- és hatáskörök jegyzékét tartalmazó 10. mellékletről alapos áttekintést követően megállapításra került, hogy tartalmaz olyan hatásköröket, amelyeknek hatályon kívül helyezése vagy módosítása indokolt. A magánterületen lévő fás szárú növények védelmével kapcsolatos jogkörnél, a településkép-védelmi jogkörnél és a Felsőoktatási Önkormányzati Ösztöndíjrendszer pályázat benyújtására vonatkozó szabályozásnál felhatalmazó jogszabályként időközben hatályát vesztett jogszabály volt megjelölve. A külföldiek ingatlanszerzésével kapcsolatos döntési jogkör kivétele javasolt a 10. mellékletből, mivel a felhatalmazó jogszabály nem a képviselő-testületet, hanem a polgármestert jelöli meg a hatáskör jogosultjaként. A lakásépítési támogatásokkal kapcsolatos jogkör szintén hatályát vesztené, mivel a jelenlegi formában feltüntetett hatáskör-átruházás döntési jogot nem ad át, kizárólag egyes adminisztratív feladatokat jelöl meg a polgármesterhez tartozónak. A társasházak felújításának támogatásával kapcsolatos jogkör gyakorlója jelenleg a Településüzemeltetési, Környezetvédelmi és Közbiztonsági Bizottság, így ennek szerepeltetése is mellőzhető a 10. mellékletből. A szociális ügyekkel kapcsolatos hatáskörnél az ügyek felsorolásából kikerülne a gyermekgondozási támogatás és bekerülne az újonnan bevezetett babaköszöntő csomaggal kapcsolatos ügyintézés. Az egészségügy tárgykörében a háziorvosi ellátással kapcsolatos szerződéskötéssel kapcsolatban kiegészül a melléklet, amelytől az várható, hogy a háziorvosi rendszerrel kapcsolatos önkormányzati ügyintézés gyorsabbá válik, mivel a Közoktatási, Közművelődési, Sport, Egészségügyi, Szociális és Lakásügyi   
Bizottság háziorvosi ellátással kapcsolatos döntése alapján megkötendő szerződés   
aláírására a polgármestert hatalmazza fel a 10. melléklet.

A képviselő-testület által létrehozott bizottságok feladat- és hatáskörét tartalmazó 11. melléklet szintén több helyen módosításra szorul.

A Pénzügyi és Vagyonnyilatkozatokat Ellenőrző Bizottság (PVB) az éves belső ellenőrzési terv és az éves belső ellenőrzési jelentés mellett a belső ellenőrzési vezető által tett javaslat alapján a továbbiakban véleményezné a stratégiai tervet is.

A Kerületfejlesztési Bizottság (KfB) tekintetében további átruházott hatáskörrel egészülne ki a felsorolás, mivel a településkép-védelmi és településrendezési tárgyú rendeletek és szabályzatok módosítási eljárásának rövidülése várható attól a módosítástól, miszerint a KfB a véleményezési szakaszban beérkezett vélemények elfogadásáról döntene. Szintén a KfB hatáskörét érinti a 4.1.1. pont módosítása, amelyre a pontosabb megfogalmazás érdekében kerülne sor, a korábbi kerületi védelem kifejezés helyett kerületi helyi védelem kifejezés beépítésével.

Gyakorlati tapasztalatok alapján javasolt, annak jogszabályi szintre emelése, hogy a Településüzemeltetési, Környezetvédelmi és Közbiztonsági Bizottság (TKKB) döntene a társasház felújítási támogatás pályázatának kiírásáról.

A Közoktatási, Közművelődési, Sport, Egészségügyi, Szociális és Lakásügyi Bizottság (KKSEB) hatáskörébe tartozó ügyek korábban két bizottság hatáskörébe tartoztak. Mivel a KKSEB létrehozásakor az összes hatáskör a KKSEB-hez került, a 11. melléklet 6. pontja több helyen indokolatlan kivételeket vagy duplikációt tartalmaz.

Emiatt módosítani szükséges az alábbi pontokat:

6.1.9. pontjában a köznevelési és sport célprogramok anyagi támogatásán túl a szociális célprogramok kategóriája is rögzítésre kerülne a KKSEB átruházott döntési hatáskörében;

6.1.13. pontból kikerülne a korábbi bölcsődék kivételével fordulat, eszerint a KKSEB átruházott hatáskörben döntene a szociális, gyermekjóléti intézmények intézményvezetői által megállapított személyi térítési díjakkal kapcsolatosan benyújtott méltányossági kérelmekről;

6.1.15. pontból szintén a korábbi bölcsődék kivételével fordulat kikerülne, és eszerint a KKSEB átruházott hatáskörben döntene a szociális, és gyermekjóléti szolgáltatást nyújtó önkormányzati intézmények és az önkormányzattal szerződéses jogviszonyban álló szolgáltatók szakmai tevékenységéről szóló beszámolóinak elfogadásáról;

6.1.16. pontban a korábbi Szociálpolitikai Keret pályázattal kapcsolatos rendelkezéseken túl a KKSEB átruházott hatáskörében döntene az Oktatásfejlesztési, a Kulturális, közművelődési és színház Keret, a Sport- és tömegsport Keret, az Életvitel stratégia, a Szociálpolitikai Keret terhére. Sajátos nevelési igényű gyermeket nevelő családok támogatására, továbbá egyéb szakmai pályázatok kiírásáról, a támogatás megállapításáról, az elnyert pályázati pénz felhasználásával kapcsolatos kérelmekről, az elszámolás elfogadásáról;

6.1.18. pontból kikerül a korábbi bölcsődék kivételével fordulat, eszerint a KKSEB átruházott hatáskörben döntene az egészségügyi, szociális és a gyermekjóléti intézmények szakmai programjának, a szervezeti és működési szabályzatának elfogadásáról;

6.1.20. pontból szintén kikerül a korábbi bölcsődék kivételével fordulat, eszerint a KKSEB átruházott hatáskörben döntene a szociális és a gyermekjóléti intézmények vezetőinek, valamint az ellátási szerződések és megállapodások hatálya alá tartozó esetekben az ellátást elutasító, illetve a panaszkivizsgálással kapcsolatos döntése ellen benyújtott kérelmekről;

6.1.21. pontból törlésre kerül az időskorúak gondozóháza, eszerint a KKSEB átruházott hatáskörben az Egészségügyi Szolgálat házirendjének elfogadásáról döntene;

6.2. pontja több helyen is tartalmaz olyan megfogalmazást, ahol a pontok közötti logikai kapcsolat alapján nem megfelelő ragok kerültek használatra, emiatt azok javítása nyelvhelyességi okból indokolt;

6.2.3. pontja kiegészül a szociális intézmények felsorolásával, eszerint a KKSEB véleményt nyilvánítana az önkormányzat fenntartásában működő bölcsődék, óvodák és szociális intézmények költségvetéséről;

6.2.4. pontja a KKSEB közbeszerzési eljárások véleményezési jogkörét pontosítja, a korábbi önkormányzati fenntartású bölcsődék és óvodák felsorolás helyett, önkormányzati fenntartású intézményre;

6.2.5. pontjában a KKSEB véleményezési jogkörében szintén pontosításra kerülne, bölcsődék és óvodák vezetői állása helyett önkormányzati fenntartású intézmények vezetői állására kiírt pályázati felhívásról és benyújtott anyagairól alkot véleményt a Bizottság;

6.2.6. pontjában a KKSEB véleményezési jogköre kiegészülne a művelődési, sport területek fejlesztését célzó koncepciók elkészítésén túl a szociális területekkel is;

6.2.9. pontjában az egészségügyi szolgálat, a szociális és – a bölcsődék kivételével – a gyermekjóléti intézmények felsorolás helyébe az önkormányzat által fenntartott intézmények kategóriája kerülne, melyek vonatkozásában a KKSEB véleményezi az ingóvagyonnal és vagyoni értékű joggal való rendelkezés tárgyában három millió forint értékhatár feletti; illetve ingatlan vagy ingatlan természetben meghatározott része egy évet meghaladó időtartamú, határozott idejű, vagy határozatlan idejű hasznosítását;

6.3.2. pontjában a KKSEB kezdeményezési jogkörében a nem önkormányzati oktatási, művelődési és sportintézményekkel való együttműködés, ilyen célú társulások szervezése és ezen tevékenységek koordinációja kiegészülne szociális intézményekkel is;

6.3.3. pontjában a KKSEB kezdeményezési jogkörében a nem önkormányzati oktatási, művelődési és sportintézmények, ilyen jellegű közérdekű feladatvállalások, szolgáltatások támogatása kiegészülne szociális körrel is;

6.3.4. pontjában a KKSEB kezdeményezési jogkörében a művelődési, sport és szabadidő, bölcsődei szükségletek elemzése, ezen elemzések alapján ezen területek fejlesztését célzó koncepciók elkészítése egészülne ki a szociális körrel;

6.4.1. pontjában a KKSEB javaslattételi jogköre kiegészülne a Gyermekekért díj odaítélésére vonatkozó javaslattételi jogkörrel a Díszpolgári Cím, a II. Kerületért Emlékérem, a Pro Urbe díj és az Öveges József díjon túlmenően;

6.4.2. pontjában a KKSEB javaslattételi jogkörében összevont kategóriáként az önkormányzati fenntartású intézmények fogalom kerülne beépítésre a korábbi felsorolás helyett, valamint a bölcsődék kivételével fordulat törlésre kerülne.

A KKSEB döntési hatásköre két ponttal kiegészül (6.1.22. és 6.1.23.) egészségügyi ellátással kapcsolatos döntések tárgykörében, úgymint a praxis elidegenítés kivételével a feladat-ellátási szerződésekkel kapcsolatos döntéseket, valamint a betöltetlen körzetek ellátásának Egészségügyi Szolgálat útján történő ellátásáról szóló döntéseket Képviselő-testületi hatáskörből bizottsági hatáskörbe javasolt delegálni.

Az önkormányzati rendelet módosítás során egyes rendelkezések hatályon kívül helyezése indokolt, melyek bemutatása az előterjesztés részét képező kéthasábos szövegváltozatban kerül ismertetésre.

Az SZMSZ módosítással érintett Bizottságok az önkormányzati rendelet módosítás tervezetét előzetesen véleményezték, melyet a képviselő-testületi ülésen a bizottsági elnökök ismertetnek.

Kérem a Tisztelt Képviselő-testületet az előterjesztés megtárgyalására és az alábbi módosító önkormányzati rendelet megalkotására.

A rendelet elfogadásához minősített többségű szavazati arány szükséges.

**Budapest, 2023. június 15.**

**Örsi Gergely**

Polgármester

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el: |
| (Az SZMSZ 1. § (2) bekezdése:  *„(2) Az Önkormányzat területének leírását és térképét az 1. sz. melléklet tartalmazza.*  *Az Önkormányzat jelképeit és azok használatát külön rendelet szabályozza.”* | **1. §**  Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 1. § (2) bekezdése helyébe a következő rendelkezés lép:  *„(2) Az Önkormányzat területének leírását az 1. melléklet tartalmazza.  Az Önkormányzat jelképeit és azok használatát külön rendelet szabályozza.”* |
| (Az SZMSZ 49. § (1) bekezdése:)  *„(1) A Képviselő-testület tagjai sorából a 7. sz. mellékletben meghatározott önkormányzati feladatkörök ellátásának felügyeletére tanácsnokokat választ.”* | **2. §**  Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 49. § (1) bekezdése helyébe a következő rendelkezés lép:  *„(1) A Képviselő-testület tagjai sorából a 12. mellékletben meghatározott önkormányzati feladatkörök ellátásának felügyeletére tanácsnokokat választ.”* |
|  | **3. §**  (1) Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 1. melléklete helyébe az 1. melléklet lép.  (2) Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 10. melléklete helyébe a 2. melléklet lép.  (3) Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklete a 3. melléklet szerint módosul. |
|  | **4. §**  Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet  *a)* 5. mellékletében a "Pénzügyi és Költségvetési Osztállyal" szövegrész helyébe a "Költségvetési és Számviteli Osztállyal" szöveg,  *b)* 8. mellékletében a "Pénzügyi és Költségvetési Osztálynak" szövegrész helyébe a "Költségvetési és Számviteli Osztálynak" szöveg  lép. |
| (Az SZMSZ 65. § (4) bekezdése:)  *„(6) A jegyző helyettesítésére vonatkozó szabályokat e rendelet 9. sz. melléklete tartalmazza.”*  (Az SZMSZ 70. § (2) bekezdése:)  *„(2) Az SzMSz mellékletei az alábbiak:*  *1. sz. melléklet:*  *2. sz. melléklet:*  *3. sz. melléklet:*  *4/a. sz. melléklet:*  *4/b. sz. melléklet*  *5. sz. melléklet:*  *6. sz. melléklet:*  *7. sz. melléklet:*  *8. sz. melléklet:*  *9. sz. melléklet:*  *10. sz. melléklet”*  (Az SZMSZ 70. § (4) bekezdése:)  *„(4) A szabályzat hiteles példánya a mellékletekkel**együtt a Polgármesteri Hivatalban ügyfélfogadási idő alatt a Lakosságszolgálati Csoportnál tekinthető meg.”*  (Az SZMSZ 11. melléklet 6.1.11. pontja:)  *„6.1.11. Kulturális Koncepció négyévenkénti felülvizsgálatáról;”*  (Az SZMSZ 11. melléklet 6.2.10-6.2.12. pontja:)  *„6.2.10. a szociális és – bölcsődék kivételével – gyermekjóléti intézmények költségvetését;*  *6.2.11. egészségügyi, szociális és – bölcsődék kivételével – gyermekjóléti intézményekre vonatkozó építési beruházás és építési koncesszió szolgáltatás illetve szolgáltatási koncesszió megrendelésére, továbbá árubeszerzésre irányuló közbeszerzési eljárások esetén az Osztály, illetve költségvetési szerv javaslata alapján véleményezi az ajánlattételi felhívást;*  *6.2.12. az egészségügyi, szociális és - bölcsődék kivételével - a gyermekjóléti intézmények vezetői pályázatait;”*  (Az SZMSZ 11. melléklet 6.4.4. pontja:)  *„6.4.4. a KKSEB közreműködhet az egészségügyi, szociális, gyermekvédelmi és gyermekjóléti intézmények vizsgálatában, ellenőrzésében, beszámoltatásában;”* | **5. §**  Hatályát veszti az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet  *a)* 65. § (4) bekezdése,  *b)* 70. § (2) bekezdése,  *c)* 70. § (4) bekezdése,  *d)* 11. melléklet 6.1.11. pontja,  *e)* 11. melléklet 6.2.10–6.2.12. pontja,  *f)* 11. melléklet 6.4.4. pontja. |
|  | **6. §**  Ez a rendelet 2023. július 1-jén lép hatályba, és 2023. július 2-án hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 1. § (2) bekezdése helyébe a következő rendelkezés lép:

„(2) Az Önkormányzat területének leírását az 1. melléklet tartalmazza.   
Az Önkormányzat jelképeit és azok használatát külön rendelet szabályozza.”

**2. §**

Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 49. § (1) bekezdése helyébe a következő rendelkezés lép:

„(1) A Képviselő-testület tagjai sorából a 12. mellékletben meghatározott önkormányzati feladatkörök ellátásának felügyeletére tanácsnokokat választ.”

**3. §**

(1) Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 1. melléklete helyébe az 1. melléklet lép.

(2) Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 10. melléklete helyébe a 2. melléklet lép.

(3) Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklete a 3. melléklet szerint módosul.

**4. §**

Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet

*a)* 5. mellékletében a "Pénzügyi és Költségvetési Osztállyal" szövegrész helyébe a "Költségvetési és Számviteli Osztállyal" szöveg,

*b)* 8. mellékletében a "Pénzügyi és Költségvetési Osztálynak" szövegrész helyébe a "Költségvetési és Számviteli Osztálynak" szöveg

lép.

**5. §**

Hatályát veszti az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet

*a)* 65. § (4) bekezdése,

*b)* 70. § (2) bekezdése,

*c)* 70. § (4) bekezdése,

*d)* 11. melléklet 6.1.11. pontja,

*e)* 11. melléklet 6.2.10–6.2.12. pontja,

*f)* 11. melléklet 6.4.4. pontja.

**6. §**

Ez a rendelet 2023. július 1-jén lép hatályba, és 2023. július 2-án hatályát veszti.

|  |  |
| --- | --- |
| **Örsi Gergely** **polgármester** | **dr. Szalai Tibor** **jegyző** |

*1. melléklet a …/2023. (…) önkormányzati rendelethez*

„*1. melléklet*

**Az Önkormányzat területének leírása**

1. Budapest Főváros II. kerület területe: 36,34 km2

2. A kerület határai*:* a Duna budai ágának középvonalától halad a Szépvölgyi útig, a Szépvölgyi úton a Hármashatár-hegyi úti elágazásig, majd folytatódik a Hármashatár-hegyi úton az út végéig, innen a III. kerületi 16536/83, 16536/87, illetve a 16536/88 hrsz.-ú földrészletek határán halad - a Hármashatár-hegy csúcsát érintve mintegy 2600 m hosszan északnyugati irányú egyenes Budapest és Pesthidegkút határáig. Ezt követően a kerülethatár egyben mintegy 3200 m hosszan Budapest és Solymár, mintegy 6000 m hosszan Budapest és Nagykovácsi, majd 500 m hosszan Budapest és Budakeszi határa is. A Budakeszi - XII. kerület és II. kerület közös határpontjától a XII. és II. kerület közös határa merőlegesen fut a Budakeszi útra. Innen a kerület déli határa a Budakeszi út, Szilágyi Erzsébet fasor, Széll Kálmán tér - a tér teljes területe a II. kerület része - és Várfok utca. Az I. és II. kerület határa a Vérmező utca, a Széna tér délkeleti széle a Csalogány utcáig, a Csalogány utca a Duna középvonaláig.”

*2. melléklet a …/2023. (….) önkormányzati rendelethez*

„*10. melléklet*

**Képviselő-testület által a polgármesterre, illetve a jegyzőre ruházott feladat- és hatáskörök jegyzéke**

|  |  |  |
| --- | --- | --- |
| **1** | **Felhatalmazó jogszabály** | **Átruházott hatáskör** |
| **2** | SZMSZ 1. § (3) bekezdése | A képviselő-testületet a polgármester képviseli. |
| **3** | Magyarország Alaptörvénye 33. cikk (1) bekezdése, Magyarország helyi  önkormányzatairól szóló 2011. évi CLXXXIX. törvény 41. § (3)-(4) bekezdései,  53. § (1) bekezdés b) pontja, a közúti közlekedésről szóló 1988. évi I. törvény  46. § (1) bekezdés a) pontja | A képviselő-testület a helyi közutak kezelésével kapcsolatos hatáskört a jegyzőre ruházza át. |
| **4** |  | **Pénzügyek:** |
| **5** | A mindenkori hatályos költségvetési rendelet | Tartalékok feletti rendelkezés:  A mindenkori hatályos költségvetési rendeletben jóváhagyott általános és céltartalékoknak a rendelet által meghatározott körében a feladatra történő átcsoportosítása.  Előirányzatok feletti rendelkezés:  A mindenkori hatályos költségvetési rendeletben meghatározott jogcímű előirányzatok változtatásának joga önállóan, vagy a jegyző valamely bizottság vagy tanácsnok egyetértésével.  Hitelfelvétel:  Likviditási hitel felvételében való döntés a mindenkor hatályos költségvetési rendeletben meghatározott mértékben. |
| **6** |  | **Városüzemeltetés:** |
| **7** | A II. kerület közigazgatási területén a járművel várakozás rendjének  kialakításáról, és az üzemképtelen járművek tárolásának szabályozásáról szóló  14/2010. (VI. 24.) önk. rendelet 1. § (4) bekezdése | A várakozási övezet területére a polgármester e rendeletben foglaltak szerint kedvezményes várakozást megengedő hozzájárulást adhat ki. |
| **8** |  | **Környezetvédelem:** |
| **9** | A közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III. 24.) önk. rendelet 4. § (1) bekezdése | A közigazgatási bírság kiszabása önkormányzati hatósági ügy, és a Budapest  Főváros II. Kerületi Önkormányzat Képviselő-testületének hatáskörébe tartozik.  A Képviselő-testület e hatáskörét a jegyzőre ruházza át. |
| **10** | A fás szárú növények védelméről, kivágásáról és pótlásáról szóló 34/2020.  (IX. 25.) önk. rendelet 4. § (1) bekezdése | Az e rendeletben szabályozott magánterületen lévő fás szárú növények védelme  önkormányzati hatósági és Budapest Főváros II. Kerületi Önkormányzat  Képviselő-testületének (a továbbiakban: Képviselő-testület) hatáskörébe tartozik. A  Képviselő-testület e hatáskörét a jegyzőre ruházza át. |
| **11** |  | **Településképi ügyek:** |
| **12** | Az Mötv. 41. § (4) bekezdése szerint a képviselő-testületnek a településkép  védelméről szóló 2016. évi LXXXIV. törvény (Tvtv.) 8. §-ában foglalt  önkormányzati hatósági hatásköreinek átruházása | A Tvtv. 8. §-ában foglalt önkormányzati hatósági hatáskörökben a mindenkor hatályos településképi önkormányzati rendeletben foglalt szabályok szerint a polgármester jár el első fokon. |
| **13** | A közterület- és városrésznevek megállapításáról, azok jelöléséről, valamint a  házszám-megállapítás szabályairól szóló 94/2012. (XII. 27.) Főv. Kgy. rendelet  20. § (3) bekezdése | A Jegyző jár el a házszám sorszámozás megállapítása, megváltoztatása tárgyában  indult eljárásokban. |
| **14** |  | **Műszaki ügyek:** |
| **15** | Az önkormányzati beruházásokkal létesített szennyvízcsatornához történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről szóló 18/2016. (VI. 7.) önk. rendelet 3. §-a | A Képviselő-testület az 1. §-ban meghatározott hatáskörének gyakorlását a polgármesterre ruházza. |
| **16** | A Budapest Főváros II. Kerületi Önkormányzat által létesített közutakkal  kapcsolatos költség-hozzájárulásról szóló 23/2001. (IX. 4.) önk. rendelet 3. § (3)  bekezdése | A rendelet alapján megállapított költség-hozzájárulást a polgármester határozatban  állapítja meg, mely ellen a Képviselő-testülethez lehet fellebbezést benyújtani. |
| **17** |  | **Szociális ügyek:** |
| **18** | A szociális igazgatásról és egyes szociális és gyermekjóléti ellátásokról szóló  3/2015. (II. 27.) önk. rendelet (továbbiakban: Ör) 3. § (1) bekezdése | Az Szt.-ben, a Gyvt.-ben, e törvények végrehajtási rendeleteiben és az Ör-ben  meghatározott polgármesterre átruházott feladat- és hatáskörök:  - lakhatási támogatás,  - hátralékkezelési támogatás,  - gyógyszertámogatás,  - betegápolási támogatás,  - betegápolási plusz támogatás,  - létfenntartási támogatás (kivéve 22. §-ában foglalt esetek),  - eseti gyermekvédelmi támogatás,  - temetési támogatás,  - keresetpótló támogatás,  - gyermeknevelési támogatás,  - védőoltás térítésmentes juttatása,  - helyi utazási bérlet támogatás,  - karácsonyi támogatás,  - időskorú személyek egyszeri támogatása,  - eseti kiegészítő támogatás,  - babaköszöntő csomag,  - köztemetéssel kapcsolatos feladatok. |
| **19** | A kedvezményes élelmiszer-vásárlási lehetőség igénybevételének feltételeiről  szóló 6/2009. (III. 30.) önk. rendelet 6. § (1) bekezdés | A rendeletben szabályozott hatáskörét a Képviselő-testület a polgármesterre ruházza át, a polgármester az arra jogosultak részére kedvezményes élelmiszer-vásárlásra jogosító igazolvány kiadásáról határozatban dönt. |
| **20** |  | **Oktatási ügyek:** |
| **21** | A szociális igazgatásról és a gyermekjóléti ellátások helyi szabályozásáról szóló 3/2015. (II. 27.) önk. rendelet 47. § (1) bekezdése | Az étkezési térítési díj kedvezményt - e rendelet figyelembe vételével – az Önkormányzat fenntartásában és a tankerületi központ által fenntartott, a Budapest Főváros II. Kerületi Önkormányzat tulajdonában álló ingatlanban működő köznevelési intézményben tanuló gyermek esetében az intézmény vezetője, a 44. § (2) bekezdés b) és c) pontjában meghatározott intézményekben tanuló gyermek  esetében a polgármester állapítja meg. A kötelezettet a megállapított térítési díj  összegéről írásban értesíteni kell. |
| **22** | Felsőoktatási ösztöndíj alapításáról szóló 7/2022. (IV. 01.) önkormányzati  rendelet 8. § (1) bekezdés | A Képviselő-testület felhatalmazza a Polgármestert, hogy Bursa Hungarica  Felsőoktatási Önkormányzati Ösztöndíjrendszer pályázatára a mindenkori költségvetésben ezen a címen szereplő összeg erejéig a pályázatot benyújtsa. |
| **23** | A közalkalmazottak jogállásáról szóló 1992. évi XXXIII. törvény 20/B. § (1)  bekezdése | A Képviselő-testület felhatalmazza a polgármestert a közalkalmazottak jogállásáról  szóló 1992. évi XXXIII. törvény 20/B. § (1) bekezdésében meghatározott magasabb  vezető és a vezető beosztás ellátására szóló pályázat kiírására, a Közoktatási,  Közművelődési, Sport, Egészségügyi, Szociális és Lakásügyi Bizottság véleményének kikérése mellett. |
| **24** |  | **Egészségügy:** |
| **25** | Az önálló orvosi tevékenységről szóló 2000. évi II. törvény 2/A. és 2/B. §-a | A Közoktatási, Közművelődési, Sport, Egészségügyi, Szociális és Lakásügyi  Bizottság háziorvosi ellátással kapcsolatos döntése alapján megkötendő szerződés  aláírására a polgármestert hatalmazza fel. |
| **26** |  | **Főépítész:** |
| **27** | A gépjármű várakozóhelyek megváltásáról szóló 38/2001. (X. 24.) önk. rendelet 5. § (1) bekezdése | Az önkormányzat nevében a polgármester a várakozóhelyek megváltásáról az  építtetővel szerződést köt. |
| **28** |  | **Vagyonhasznosítás:** |
| **29** | Az Önkormányzat vagyonáról és a vagyontárgyak feletti tulajdonosi jog  gyakorlásáról, továbbá az önkormányzat tulajdonában lévő lakások és helyiségek  elidegenítésének szabályairól, bérbeadásának feltételeiről szóló 34/2004. (X. 13.) önk. rendelet 6. § (2) bekezdése | A tulajdonosi jogokat az Önkormányzat Képviselő-testülete közvetlenül, illetőleg  átruházott hatáskörben kizárólag ingó vagyon tekintetében nettó ötmillió forint  értékhatárig a Polgármester gyakorolja. |
| **30** | Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önk. rendelet 16. § (1) bekezdése | Gazdasági társaságban az önkormányzatot a polgármester, illetve akadályoztatása esetén az általa meghatalmazott személy képviseli. |
| **31** | Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) 25. § önk. rendelet (2) bekezdése és 25. § (4) bekezdése | A Képviselő-testület - az e rendeletben meghatározott feladat- és hatáskör megosztás szerint - a lakások és helyiségek bérbeadói jogainak és kötelezettségeinek gyakorlására a következőket jogosítja fel:  *a)*  *b)* polgármestert.    A rendeletben szabályozott hatásköri rendtől és bérbeadási feltételektől el lehet térni, ha haladéktalanul kell bérbeadói döntést hozni. Ebben az esetben minden bérbeadói döntést a polgármester hozhat meg, 90 napnál hosszabb időre szóló bérleti szerződés megkötéséről azonban nem dönthet. |
| **32** |  | **Igazgatási ügy:** |
| **33** | Az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010. (VIII. 5.) önk. rendelet 3. § (4) bekezdése | A nyitva tartás korlátozása önkormányzati hatósági ügy és Budapest Főváros II. Kerületi Önkormányzat Képviselő-testületének (a továbbiakban: Képviselő-testület) hatáskörébe tartozik. A Képviselő-testület e hatáskörét a jegyzőre ruházza át. |

”

*3. melléklet a /2023. (….) önkormányzati rendelethez*

1. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 3.2.4. pontja helyébe a következő pont lép:

„3.2.4. az éves belső ellenőrzési tervet, az éves belső ellenőrzési jelentést és a stratégiai tervet;”

2. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 4.1.1. pontja helyébe a következő pont lép:

„4.1.1. az épített környezet elemeinek kerületi helyi védelem alá helyezési, avagy megszüntetési eljárásának megindításáról;”

3. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 4.1. pontja a következő 4.1.4. ponttal egészül ki:

„4.1.4. a 419/2021. (VII. 15.) Korm. rendelet 66. §-a szerinti véleményezési szakaszban a beérkezett vélemények elfogadásáról vagy el nem fogadásáról.”

4. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 5.1.10. pontja helyébe a következő pont lép:

„5.1.10. a társasház felújítási támogatási pályázatról, pályázati felhívásról;”

5. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.1.9. pontja helyébe a következő pont lép:

„6.1.9. köznevelési, szociális és sport célprogramok anyagi támogatásáról;”

6. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.1.13. pontja helyébe a következő pont lép:

„6.1.13. a szociális, gyermekjóléti intézmények intézményvezetői által megállapított személyi térítési díjjakkal kapcsolatosan benyújtott méltányossági kérelmekről;”

7. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.1.15. és 6.1.16. pontja helyébe a következő pontok lépnek:

„6.1.15. szociális, és gyermekjóléti szolgáltatást nyújtó önkormányzati intézmények és az önkormányzattal szerződéses jogviszonyban álló szolgáltatók szakmai tevékenységéről szóló beszámolóinak elfogadásáról;

6.1.16. az Oktatásfejlesztési, a Kulturális, közművelődési és színház Keret, a Sport- és tömegsport Keret, az Életvitel stratégia, a Szociálpolitikai Keret terhére, Sajátos nevelési igényű gyermeket nevelő családok támogatására, továbbá egyéb szakmai pályázatok kiírásáról, a támogatás megállapításáról, az elnyert pályázati pénz felhasználásával kapcsolatos kérelmekről, az elszámolás elfogadásáról;”

8. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.1.18. pontja helyébe a következő pont lép:

„6.1.18. az egészségügyi, szociális és a gyermekjóléti intézmények szakmai programjának, a szervezeti és működési szabályzatának elfogadásáról;”

9. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.1.20. és 6.1.21. pontja helyébe a következő pontok lépnek:

„6.1.20. a szociális és a gyermekjóléti intézmények vezetőinek, valamint az ellátási szerződések és megállapodások hatálya alá tartozó esetekben az ellátást elutasító, illetve a panaszkivizsgálással kapcsolatos döntése ellen benyújtott kérelmekről;

6.1.21. az Egészségügyi Szolgálat házirendjének elfogadásáról;”

10. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.1. pontja a következő 6.1.22. és 6.1.23. ponttal egészül ki:

„6.1.22. a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről;

6.1.23. a betöltetlen háziorvosi, gyermekorvosi és felnőtteket ellátó fogorvosi körzet Egészségügyi Szolgálat útján történő ellátásáról.”

11. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.2.1–6.2.7. pontja helyébe a következő pontok lépnek:

„6.2.1. emlékmű, művészeti alkotás, emléktábla elhelyezését, áthelyezését, lebontását és felújítását;

6.2.2. intézménynevek és közterület elnevezését;

6.2.3. az önkormányzat fenntartásában működő bölcsődék, óvodák és szociális intézmények költségvetését;

6.2.4. önkormányzati fenntartású intézményekre vonatkozó építési beruházás és építési koncesszió, szolgáltatás, illetve szolgáltatási koncepció megrendelésére, továbbá árubeszerzésre irányuló közbeszerzési eljárások során az Osztály, illetve költségvetési szerv javaslata alapján az ajánlattételi felhívást;

6.2.5. önkormányzati fenntartású intézmények vezetői állására kiírt pályázati felhívást és benyújtott pályázatokat;

6.2.6. a művelődési, szociális, sport területek fejlesztését célzó koncepciók elkészítését;

6.2.7. az Önkormányzat által szervezett kiemelt (pl.: Kerület Napja, Kaptató, Pesthidegkúti Nyári Kulturális Fesztivál stb.) rendezvények programjait;”

12. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.2.9. pontja helyébe a következő pont lép:

„6.2.9. az önkormányzat által fenntartott intézmények esetében az ingóvagyonnal és vagyoni értékű joggal való rendelkezés tárgyában három millió forint értékhatár feletti; illetve ingatlan vagy ingatlan természetben meghatározott része egy évet meghaladó időtartamú, határozott idejű, vagy határozatlan idejű hasznosítását;”

13. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.3.2–6.3.4. pontja helyébe a következő pontok lépnek:

„6.3.2. a nem önkormányzati oktatási, művelődési, szociális és sportintézményekkel való együttműködést, ilyen célú társulások szervezését, és ezen tevékenységek koordinációját;

6.3.3. a nem önkormányzati fenntartású oktatási, művelődési, szociális és sportcélú intézmények, ilyen jellegű közérdekű feladatvállalások, szolgáltatások támogatását;

6.3.4. a művelődési, sport és szabadidő, bölcsődei, szociális szükségletek elemzését, ezen elemzések alapján ezen területek fejlesztését célzó koncepciók elkészítését;”

14. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.4.1. és 6.4.2. pontja helyébe a következő pontok lépnek:

„6.4.1. javaslatot tesz a Díszpolgári Cím, a II. Kerületért Emlékérem, a Pro Urbe díj, a Gyermekekért díj és az Öveges József díj odaítélésére;

6.4.2. javaslatot tesz:

6.4.2.1. egészségügyi, szociális, gyermekvédelmi és gyermekjóléti intézmények létrehozására, működtetésére, megszüntetésére, profilváltozására,

6.4.2.2. az egészségügyi, szociális és gyermekvédelmi szükségletek és a közszolgáltatások elemzésére, azok fejlesztésére, az egészséges életmód feltételeinek javítására, beleértve a hátrányos és veszélyeztetett helyzetűek speciális problémáit,

6.4.2.3. a szociális és gyermekjóléti intézmények térítési díjainak, azok felső határainak, kedvezményeinek megállapítására,

6.4.2.4. az önkormányzati intézmények személyi feltételeire,

6.4.2.5. az önkormányzati fenntartású intézményeket érintő beruházásokra, felújításokra, fejlesztésekre,

6.4.2.6. egészségügyi, szociális és gyermekvédelmi szükségletek elemzésére, ezen elemzések alapján ezen területek fejlesztését eredményező célprogramokra;”

15. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.4.3.1. és 6.4.3.2. pontja helyébe a következő pontok lépnek:

„6.4.3.1. az oktatási, művelődési és sportintézmények, bölcsődék, szociális intézmények ellenőrzésében, vizsgálatában, beszámoltatásában;

6.4.3.2. az oktatási, művelődési, sport, bölcsődék és szociális intézményekkel kapcsolatos döntéseknél, véleményének kialakítása esetén szükség szerint szakértő közreműködését veheti igénybe;”

16. Az Önkormányzat Szervezeti és Működési Szabályzatáról szóló 13/1992. (VII. 1.) önkormányzati rendelet 11. melléklet 6.4.5. pontja helyébe a következő pont lép:

„6.4.5. együttműködhet a nem önkormányzati egészségügyi, szociális és gyermekvédelmi, gyermekjóléti tevékenységet végző szervekkel.”

Általános indokolás

Budapest Főváros II. Kerületi Önkormányzat Képviselő-testületének 13/1992. (VII. 01.) önkormányzati rendelete az önkormányzat Szervezeti és Működési Szabályzatáról (a továbbiakban: SZMSZ) legutóbbi, 2022. októberi - módosítása óta több javaslat is felmerült a képviselő-testület által a bizottságokra átruházott feladat- és hatáskörökkel, illetve a polgármesterre és a jegyzőre átruházott döntéseivel összefüggésben.

A módosítás előkészítését megelőző átfogó felülvizsgálat során az SZMSZ-nek további részeivel összefüggésben került megállapításra, hogy azok módosítása indokolt.

Részletes indokolás

**Az 1. §-hoz**

Az érintett bekezdésből kikerült az az előírás, hogy az önkormányzat területéről térképet kell csatolni az 1. melléklethez. A változást két dolog indokolta. Az első indok, hogy ugyan más önkormányzati rendeletnek van térkép-melléklete, azok azonban nem általánosak, hanem a rendelet tárgyához kapcsolódóan kerülnek kialakításra. A második indok pedig az, hogy a térkép az SZMSZ-t nem egyértelműsíti, nem tesz hozzá annak a jogszabályszövegéhez, ugyanakkor folyamatosan változtatni kellene, hogy a kerületben történő valamennyi változás feltüntetésre kerüljön rajta.

**A 2. §-hoz**

A 2022. októberi módosítás a tanácsnokok feladatkörét áttette az SZMSZ 12. mellékletébe. A 7. melléklet hivatkozást tartalmazott a már hatálytalan bizottsági rendeletre.

**A 3. §-hoz**

Az 1. mellékletből kikerül a térképcsatolmány, mivel annak frissítése hosszabb ideje nem történt meg, és az 1. § részletes indokolásban kifejtett indokok miatt megtartása nem szükséges. A mellékletből kikerül továbbá a népességszámra vonatkozó adat, mivel annak folyamatos változtatása az áttekinthetőséget sértené. A kerület határainak megnevezésénél a korábbi Moszkva tér elnevezést a 2011. óta használatos Széll Kálmán tér váltja.

A 10. mellékletből több átruházott döntés kikerült - ezekben az esetekben vagy azért, mert a képviselő-testületnek a jogszabályi változások miatt nem volt döntési jogköre, vagy azért mert olyan ügytípusról volt szó, ahol a döntés továbbra is a képviselő-testületnél van, csak valamilyen adminisztratív teendő kerül át a polgármesterhez vagy jegyzőhöz. Belekerült átruházott döntésként a háziorvosi ellátással kapcsolatos döntések alapján készülő szerződések megkötése. A többi módosítás az eltelt időben hatályba lépett jogszabályi változásokat követi.

A 11. mellékletben több bizottság feladat- és hatásköre módosításra kerül. A Pénzügyi és Vagyonnyilatkozatokat Ellenőrző Bizottság véleményezési jogot kap az Önkormányzat stratégiai tervénél. A Kerületfejlesztési Bizottság döntési jogot kap a partnerségi egyeztetéseknél a beérkezett vélemények elfogadásával kapcsolatosan, mivel így a rendeletmódosítás előkészítésének folyamata gyorsulna. A Településképi, Környezetvédelmi és Közbiztonsági Bizottság döntési jogkörénél rögzítésre kerül a társasház felújítási támogatáshoz szükséges pályázat kiírásáról szóló döntés. Közoktatási, Közművelődési, Sport, Egészségügyi, Szociális és Lakásügyi Bizottság feladat- és jogköre több helyen pontosításra kerül és az egészségügyi területi ellátási körzetekkel kapcsolatos feladatok rögzítésre kerülnek.

**A 4. §-hoz**

Mivel a Pénzügyi és Költségvetési Osztály már nem létezik a Polgármesteri Hivatalon belül, a szervezeti változtatásokat vezeti át az SZMSZ mellékleteibe.

**Az 5. §-hoz**

Az a) ponthoz: A jegyző helyettesítésére vonatkozó szabályokat az SZMSZ 65/A. § már tartalmazza, valamint a 65. § (4) bekezdés a már hatálytalan 9. mellékletre hivatkozik.

A b) ponthoz: A mellékletek felsorolása normatív tartalommal nem rendelkezik és nincs olyan jogszabályi előírás, amely ennek szükségességét megállapítaná. Az itt felsorolt mellékletek közül már több hatálytalan is.

A c) ponthoz: Lakosságszolgáltatási Csoport már nem működik a Polgármesteri Hivatalon belül, így a bekezdésbe foglalt szabály kiüresedett.

A d)-f) ponthoz: Közoktatási, Közművelődési, Sport, Egészségügyi, Szociális és Lakásügyi Bizottságra vonatkozó szabályozást teszi naprakésszé.

**A 6. §-hoz**

Hatályba léptető és hatályon kívül helyező rendelkezést tartalmaz.