**ELŐTERJESZTÉS**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2023. június 26-i rendes ülésére**

**Tárgy:** **Mucsi Lászlóné 2023 évi „Házi esővíz gyűjtése és hasznosítása!” című pályázatra postai úton, határidőben benyújtott pályázatok elbírálása**

**Készítette:**

………………………………

Benedek Beáta

Környezetvédelmi koordinátor

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági Bizottság!**

A Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló **24/2019. (XI.18.) önkormányzati rendelet 5. melléklete 1.7. pont** értelmében a Településüzemeltetési, Környezetvédelmi és Közbiztonsági Bizottság dönt a környezetvédelemmel kapcsolatos feladatokról.

Fentiek alapján kérem a Tisztelt Bizottságot, az alábbi ügyben hozza meg határozatát.

*A napirend tárgyában a határozat meghozatalához egyszerű szótöbbség szükséges!*

**1.) Ügyiratszám: XVII/1560/2023.**

**Tárgya:** **Mucsi Lászlóné** **2023 évi „Házi esővíz gyűjtése és hasznosítása!” című pályázatának elbírálása**

Budapest Főváros II. kerület polgármestere által kiírt „Házi esővíz gyűjtése és hasznosítása!”pályázaton Mucsi Lászlóné (1028 Budapest, Tárkony u. 3.) magánszemély benyújtott pályázatát kérelemmel kiegészítve, két db esővíz gyűjtő tartályt szeretne igényelni.

Mucsi Lászlóné előadta, hogy unokájával él együtt, osztatlan tulajdonú, de két házból álló telken. Unokája kiskorúként (17 év) pályázatot nem tud benyújtani. Édesanyja három éve meghalt. Mucsi Lászlóné kérelmezte, hogy esetében méltányossági alapon biztosítsunk két db esővízgyűjtő tartályt. Az esővízzel a kertjét szeretné gondozni.

Mucsi Lászlóné pályázata megfelelt a pályázati kiírásnak. A rendelkezésre álló esővízgyűjtő tartály mennyiségéből tudjuk biztosítani részére a két db tartályt.

A pályázó részéről igényelt két db esővízgyűjtő tartály támogatásként történő megítélését javasoljuk.

1. **Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. melléklete 1.7. pontban átruházott hatáskörében eljárva úgy dönt, hogy **Mucsi Lászlóné 2023. évi „Házi esővíz gyűjtése és hasznosítása!” című pályázatra benyújtott pályázata és külön kérelme alapján támogatásként biztosít két darab fedővel és leeresztő csappal ellátott, 210 l-es műanyag esővízgyűjtő tartályt a hozzá való talppal együtt.**

1. **Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. melléklete 1.7. pontban átruházott hatáskörében eljárva úgy dönt, hogy **Mucsi Lászlóné részére a 2023. évi „Házi esővíz gyűjtése és hasznosítása!” című pályázatra benyújtott pályázata és kérelme alapján támogatásként nem biztosítja a két darab esővízgyűjtő tartályt.**

A Bizottság a Polgármester és a Jegyző útján felkéri Annus Bélánét a Gazdasági Igazgatóság vezetőjét és Pogány Norbert urat, a Környezetvédelmi Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. szeptember 30.

**Budapest, 2023. június 16.**

**Tisztelettel:**

**Dr. Szalai Tibor**

**Jegyző nevében**

**Pogány Norbert**

**Osztályvezető**